El Taller d'Ocupació "Paisatges de Gandia. Dels ullals a la ciutat", mostra els seus treballs.
23 novembre 2020

## El Taller d'Ocupació "Paisatges de Gandia. Dels ullals a la ciutat", mostra els seus treballs.23 novembre 2020Última actualització: 14 juliol 2025

![](../gestion/img/402e29d138142b07e50d8d555edd236e3713c5b4e65c42febdc698087a850a18.jpg)  
  

Els alumnes-treballadors del **Taller d’Ocupació “Paisatges de Gandia**. Dels ullals a la ciutat” han pogut mostrar in situ el resultat dels seus treballs als responsables del govern municipal en cadascuna de les àrees objecte d’aquest programa: jardineria, obres, manteniment i dinamització cultural.

El recorregut, amb la presència dels regidors de Polítiques Econòmiques, Comerç, Indústria i Innovació, Ferran Martínez i de Serveis Bàsics al Ciutadà i Qualitat Urbana, Miguel Ángel Picornell, ha començat alParc d’Ausiàs March on s’han realitat diverses tasques de jardineria.

A continuació, a la Plaça del Tirant, han sigut testimonis de la gimcana que han organitzat els participants d’aquest taller de l’especialitat de “Dinamització, programació i desenvolupament d’accions culturals”, amb l’objectiu de posar en valor el patrimoni cultural de la ciutat d’una forma lúdica.

La visita ha finalitzat al [Centre d’Interpretació Alqueria del Duc](https://www.visitgandia.com/pag/3591/alqueria-del-duc.html) on s’han efectuat la major part de les accions. Entre d’altres: la construccció d’una caseta i una jardinera, la rehabilitació del Centre d’Interpretació, la reparació de la passarel·la de fusta o la replantació d’arbres i plantes.

Cal recordar que aquest projecte, que finalitza el pròxim mes de desembre, compta amb el finançament de l’[Ajuntament de Gandia](http://gandia.es), la Generalitat Valenciana, a través del [Labora](http://www.labora.gva.es/) i del Ministeri de Treball, Migracions i Seguretat Social.

Es tracta d’un programa mixt d’ocupació i formació que ha comptat en la participació de 30 alumnes- treballadors en situació de desocupament i que ha tingut com a objectiu millorar la seua qualificació personal per a afavorir la seua inserció laboral a través de la realització d’obres o serveis d’interés general i social.

[Twittear](https://twitter.com/share)